Penguin Group

De Penguin Group is ien fan 'e grutste en meast foaroansteande Britske útjouwerijen, dy't bestiet sûnt 1935. It haadkertier is fêstige yn it Londenske Westminster. It bedriuw is eigendom fan it útjouwersconcern Pearson PLC, en makket sûnt 2013 ûnderdiel út fan Penguin Random House, in joint venture fan Pearson en it Dútske Bertelsmann AG.

Skiednis
Penguin (de namme betsjut "pinguin", dêrfandinne it logo) sette yn 1935 as bedriuw útein, doe't it ûnder de namme Penguin Books oprjochte waard troch de Britske útjouwer Allen Lane. Yn 1970 waard de útjouwerij oernommen troch Pearson PLC. Yn 1996 ûntstie de hjoeddeiske Amerikaanske difyzje troch de fúzje tusken it oarspronklike Penguin Books USA en G.P. Putnam's Sons. Yn 2003 waard Penguin Books omneamd ta de Penguin Group, dêr't alle Penguin-bedriuwen by ûnderbrocht waarden. Penguin Books is sûnt de namme fan 'e Britske difyzje. De ûnderskate Penguin-difyzjes brûke withoefolle ymprints, wêrfan't de measten foarhinne selsstannige útjouwerijen wiene. 

Yn 2012 sleat Pearson PLC in oerienkomst mei syn Dútske konkurrint Bertelsmann AG. Dêrby waard fêstlein dat de Penguin Group in joint venture oangean soe mei de Amerikaanske útjouwerij Random House, in difyzje fan Bertelsmann. De útfiering fan dat kontrakt krige yn 2013 syn beslach, en it nije bedriuw kaam Penguin Random House te hjitten. Mei't sawol de Penguin Group as Random House al ta de seis grutste útjouwerijen fan 'e Ingelsktalige wrâld hearden, is Penguin Random House in abslute reus yn útjouwerslân. Pearson hat in belang fan 47% yn it bedriuw, wylst de oare 53% yn it besit fan Bertelsmann is.

Difyzjes en ymprints
De Penguin Group hat autonoom operearjende difyzjes yn 9 lannen:
 Penguin Books (Grut-Brittanje)
 Penguin Books Australia (Austraalje, sûnt 1946)
 Penguin Books Canada (Kanada, sûnt 1974)
 Penguin China (Sina, sûnt 2005)
 Penguin India (Yndia, sûnt 1985)
 Penguin Ireland (Ierlân, sûnt 2003)
 Penguin Group NZ (Nij-Seelân, sûnt 1973)
 Penguin Group (South Africa) (Súd-Afrika, sûnt 1970)
 Penguin US (Feriene Steaten, sûnt 1939)

Dêrnjonken beslacht de Penguin Group de folgjende ymprints:
 Alpha Books
 Avery Publishing
 Awa Press
 Blue Rider Press
 Current
 Dial Books for Young Readers
 E.P. Dutton
 Dutton Children's
 Frederick Warne & Co.
 Gotham Books
 G.P. Putnam's Sons
 Amy Einhorn
 Berkley Books
 Ace Books
 Jove Books
 Signet Mysteries
 G.P. Putnam's Sons Books for Young Readers
 Marian Wood
 Grosset & Dunlap
 Charter Books
 HP Books
 Hudson Street Press
 New American Library
 NAL Accent
 Mentor Books
 Mentor-Omega
 Mentor Executive Library
 Obsidian Books
 Onyx Books
 Plume
 Signet Books
 Signet Classics
 Signet Eclipse
 Signet Key
 Signet Select
 Signet Science
 Roc Books
 Topaz Books
 Pelican Books
 Penguin Books
 Penguin Classics
 Penguin Press
 Perigee Books
 Philomel
 Portfolio
 Prentice Hall Press
 Price Stern Sloan
 Puffin Books
 Peacock Books (yn ûnbrûk)
 Firebird Books
 Razorbill Books (foarhinne Puffin Plus)
 Speak
 Riverhead Books
 Sentinel HC
 Jeremy P. Tarcher
 Viking Press
 Pamela Dorman Books
 Viking Children's Books

Keppelings om utens
Offisjele webside fan 'e Penguin Group

Kategory:Britske útjouwerij
Kategory:Ingelsk bedriuw
Kategory:Bedriuw oprjochte yn 1935